****

**Smernica č. 7**

**Slovenského zápasníckeho zväzu**

**o kritériách, účele a o podmienkach poskytnutia a**

**čerpania finančných prostriedkov pre Reprezentácie SZZ**

**Čl. I**

**Základné ustanovenie**

1. Táto smernica stanovuje kritériá, účel a podmienky čerpania finančných prostriedkov

 z príspevku uznanému športu pre reprezentácie v zápasení voľným štýlom,

 gréckorímskym štýlom a pre ženské zložky vo vekovej kategórii U15, kadetov, juniorov,

 U23 a seniorov Slovenského zápasníckeho zväzu (ďalej len **„Reprezentácia SZZ“**).

2. Základným východiskom a účelom tejto smernice je zabezpečiť čo najlepšie podmienky

 pre športovú činnosť a prípravu športovcov, ktorí sú zaradení do Reprezentácie SZZ.

**Čl. II**

**Kritériá pre zaradenie do Reprezentácie SZZ**

1. Na návrh reprezentačného trénera a trénersko-metodickej komisie SZZ (ďalej „TMK

 SZZ“) môže zaradiť do Reprezentácie SZZ športovcov, ktorí splnili všeobecné kritériá

 TMK SZZ pre zaradenie do Reprezentácie SZZ.

2. Reprezentácia SZZ je otvorený systém do ktorého sa dá vstúpiť aj počas príslušného

 roka, pričom cieľom je príprava zaradených športovcov na vrcholné podujatia.

3. Splnením všeobecných kritérií nevzniká športovcovi nárok byť zaradený do

 Reprezentácie SZZ. Na návrh reprezentačného trénera a TMK SZZ zaradenie športovca

 do reprezentácie SZZ schvaľuje Výkonný výbor SZZ.

**Čl. III**

**Účel použitia a spôsob poskytnutia finančných prostriedkov**

1. Účelom použitia finančných prostriedkov je podpora Reprezentácie SZZ.

2. Za čerpanie pridelených finančných prostriedkov sú zodpovední reprezentační tréneri

 Reprezentácie SZZ.

3. Oprávnené náklady na účel Reprezentácie SZZ podľa §29 ods. 2 a 4 Záona o športe

 sa považujú výdavky na:

 a) zabezpečenie športovej prípravy a účasť Reprezentácie SZZ a realizačných tímov na

 významných súťažiach podľa § 3 písm. h) Zákona o športe,

 b) zabezpečenie športovej prípravy Reprezentácie SZZ zahŕňa výdavky na:

 1. tréningový proces, sústredenia, výcvikové tábory a prípravné ~~podujatia a~~ stretnutia

 športových reprezentantov,

 2. nájomné a prevádzku športovej infraštruktúry,

 3. pitný režim a doplnky výživy,

 4. zdravotné poistenie

 5. funkčné vyšetrenia a lekárske vyšetrenia,

 6. diagnostiku,

 7. regeneráciu a rehabilitáciu,

 8. športové oblečenie, náradie a iné materiálne vybavenie nevyhnutne potrebné

 na zabezpečenie športovej prípravy športového reprezentanta,

 9. dobrovoľníctvo v športe,

 10. osobné náklady trénerov, inštruktorov športu, realizačného tímu vrátane výdavkov

 na zabezpečenie zákonných nárokov vyplývajúcich z ich pracovno-právneho vzťahu

 alebo zmluvne dohodnuté externé zabezpečenie trénerov, inštruktorov športu

 a realizačného tímu,

 11. ocenenie a odmeny Reprezentácie SZZ,

 12. dopingovú kontrolu,

 13. zabezpečenie tréningového partnera,

 14. poplatky za účasť na významných súťažiach,

 15. prepravu športového náradia a materiálu,

 16. cestovné náhrady Reprezentácie SZZ a realizačného tímu podľa Smernice SZZ

 č. 8, Čl. III,

 17. výdavky na organizovanie reprezentačných podujatí, stretnutí a zápasov na území

 Slovenskej republiky.

4. Finančné prostriedky sa poskytujú nasledovným distribučným mechanizmom:

 4.1. prostriedky sa poskytujú formou refakturácie alebo priamo uhrádzaním faktúry

 oprávnených a účelne vynaložených nákladov športovej prípravy,

 4.2. prostriedky sa refakturujú alebo priamo sa uhrádzajú faktúry na základe

 požiadavky reprezentačného trénera schválenej predsedom trénersko-metodickej

 komisie SZZ a/alebo dvoma štatutármi SZZ,

 4.3. reprezentačný tréner musí predložiť požiadavku na účel na ktorý chce čerpať

 prostriedky, minimálne týždeň pred plánovaným čerpaním,

 4.4. v prípade, ak v požiadavke je zvolený spôsob dopravy letecky, takú požiadavku

 predloží na sekretariát SZZ minimálne 4 týždne pred akciou.

**Čl. IV**

**Podmienky poskytnutia a čerpania finančných prostriedkov**

1. Podmienkou poskytnutia a čerpania prostriedkov na člena Reprezentácie SZZ je:

 1.1. platná lekárska prehliadka v zmysle zákona ) v rozsahu vyžadovanom vykonávacím

 predpisom 2),

 1.2. podpísaný „Štatút reprezentanta/ky SR v zápasení mužov a žien“.

2. Podmienky čerpania príspevku podľa účelu:

 2.1. regeneráciu je možné využívať na základe spracovanej a odsúhlasenej požiadavky,

 2.1.1. masáž je možné účtovať počas sústredenia alebo výcvikového tábora raz

 do týždňa, maximálne vo výške 15 eur.

 2.2. čerpanie finančných prostriedkov podľa čl. III. ods.3 je možné realizovať na

 základe spracovanej a odsúhlasenej požiadavky, s tým že:

 2.2.1. za oprávnené náklady sa považujú pobytové náklady Reprezentácie SZZ,

 reprezentačného trénera alebo jeho asistenta, tréningových partnerov, ktorí sú

 reprezentantami Slovenskej republiky a členov realizačného tímu,

 2.2.2. pobytové náklady sústredenia alebo výcvikového tábora v SR 30

 eur/osoba/deň a v ruskom Vladikavkaze maximálne 35 eur/osoba/deň,

 2.2.3. pobytové náklady sústredenia alebo výcvikového tábora v zahraničí

 maximálne 60 eur/osoba/deň.

3. Reprezentační tréneri Reprezentácie SZZ môžu čerpať finančné prostriedky

 nasledovne:

 3.1. v maximálnej výške 80 % z poskytnutých prostriedkov **do 30.09. príslušného**

 **kalendárneho roka.**

 3.2. v minimálnej výške 20 % z poskytnutých prostriedkov **do 10.12. príslušného**

 **kalendárneho roka**.

5. Reprezentační tréneri Reprezentácie SZZ môžu čerpať finančné prostriedky na ďalšiu

 akciu až po riadnom zúčtovaní predošlej akcie.

6. Výkonný výbor SZZ je v rozsahu a medziach daných touto smernicou oprávnená v

 prípade potreby upraviť ďalšie podmienky pre účel použitia a spôsob poskytnutia

 finančných prostriedkov ako aj podmienky poskytnutia a čerpania finančných

 prostriedkov.

**Čl. V**

**Vyradenie z Reprezentácie SZZ**

1. Člen Reprezentácie SZZ môže byť z Reprezentácie SZZ vyradený z nasledovných

 dôvodov:

 1.1. bol vylúčený z reprezentácie na základe rozhodnutia Disciplinárnej komisie,

 1.2. porušil antidopingovú reguláciu,

 1.3. odmietol ako reprezentant bez primeraného dôvodu zúčastniť sa na medzinárodnej

 súťaži alebo na súťaži organizovanej UWW, na ktorú bol riadne nominovaný SZZ,

 1.4. porušil zákaz uzatvárať stávky na súťaže, t.j. uzatvoril stávky priamo alebo

 prostredníctvom tretej osoby na súťaže, ktorých je účastníkom ako športovec, športový

 odborník alebo iná osoba, ktorá je svojím postavením, funkciou, alebo činnosťou

 zapojená do súťaže,

 1.5. opakovane porušil, alebo závažným spôsobom porušil povinnosti reprezentanta

 upravené v Štatúte reprezentanta.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ) § 5 ods. 8 zákona č. 440/2015 Z.z. o športe v platnom znení​

2) Vyhláška​ č. 51/2016 Z.z. Ministerstva školstva, vedy, výskumu a športu Slovenskej republiky, ktorou sa ustanovujú

 zdravotné výkony, ktoré sú súčasťou lekárskej prehliadky vrcholového športovca a talentovaného športovca

**Čl. VI**

**Záverečné ustanovenie**

1. Táto smernica nadobúda platnosť schválením Výkonným výborom SZZ dňa 19.01. 2018

 s účinnosťou od kalendárneho roka 2018.

2. Smernica bola zmenená a doplnená rozhodnutím Výkonného výboru SZZ dňa 10.1.2020

 s účinnosťou odo dňa 01.01. 2020.

Mgr. Ján Karšňak

Prezident SZZ